BAKUBUSI BALABUZYA
Ino Inga Ndacita Buti Kuti Ndasotoka Mulawo Waaŋanda?
Mboobu mbomweelede kucita kutegwa zyintu zitaindili kubija.
Amwaambe masimpe. Ikuti naa mwabeja, muyoopa kuti bazyali banu balekelelimwi kumusyoma. Aboobo amusyomeke alimwi akwaamba twaambo tugaminide.—Tusimpi 28:13.
Mutanoolijanini twaambo twakulitamizya akaambo kacintu cakacitika.
Lyoonse kamuyeeya kuti “
kuvuwa kabotu kulalesya bukali.”—Tusimpi 15:1.
Amulilekelele. Kutondezya kuusa akaambo kakulibilika, kutyompwa, naa penzi limbi ndyomwaleta kuleelela alimwi kulakonzya kupa kuti mutasubulwi kapati. Nokuba boobo, kuusa kwanu kweelede kuzwa ansi amoyo.
Amwaazumine mapenzi aaboola akaambo kacintu ncomwakacita. Kuzumina mapenzi aaboola akaambo kamicito yanu ncitondezyo cakuti mwakomena. Ncomweelede kucita nkubeleka buyo canguzu kutegwa bazyali banu batalike kumusyoma alimwi.—Tusimpi 20:11.
Kamuyeeya kuti, bazyali banu balijisi mukuli wakumweendelezya mumicito yanu. Nkakaambo kaako Bbaibbele lilaamba kujatikizya “
malailile aauso” alimwi ‘
amulao wabanyoko.’—Tusimpi 6:20.
Ikuti kamuyanda kuti bazyali banu bamupe lwaanguluko lunji
Amubatondezye kuti mulakonzya alimwi mulayanda kwiitobela milawo yabo.
Amusolekesye kutondezya kuti mulamvwida.
lug_Latn bem_Latn tum_Latn bem_Latn bem_Latn nya_Latn kon_Latn bem_Latn bem_Latn nya_Latn bem_Latn lug_Latn bem_Latn bem_Latn tum_Latn